**Johannes Lehto** (s. 7. helmikuuta 1992 Turku) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelityyliltään voimahyökkääjä, jonka vahvuuksiin kuuluu voima, raamit ja suoraviivaisuus. Lehto ei ole kuitenkaan yltänyt yhtä tehoihin vielä miesten peleissä, mitä hän teki juniorina.

Ura
---

### Seuraura

Lehto on TuTon kasvatti. Hän debytoi seuran Mestis-joukkueessa vain 16-vuotiaana kaudella 2008–2009, jolloin Lehto pelasi TuTossa viiden runkosarja- ja kuuden playoff-ottelun verran ilman tehopisteitä.

Kaudeksi 2009–2010 Lehto siirtyi Turun Palloseuran A-nuoriin, hän pelasi ensimmäisellä kaudellaan myös B-nuorissa. Kauden 2010–2011 Lehto pelasi kokonaan TPS:n A-nuorissa. Hän oli tehoilla 20+13=33 joukkueen paras maalintekijä ja kolmanneksi paras pistemies. A-nuorten SM-liigan maalipörssissä Lehto sijoittui kuudenneksi kolmen muun pelaajan kanssa. Hän myös jakoi kymmenellä osumallaan sarjan ylivoimamaalipörssin voiton HPK:n Teemu Rautiaisen kanssa.

Kaudella 2011–2012 Lehto toimi TPS:n A-nuorten kapteenina. Hän teki SM-liigadebyyttinsä 18. marraskuuta 2011 vieraissa Rauman Lukkoa vastaan ja teki ottelussa myös ensimmäisen SM-liigamaalinsa ensimmäisessä erässä Tuomas Suomisen syötöstä. Yhteensä Lehto pelasi kauden aikana kolme SM-liigaottelua. 

Huhtikuussa 2012 Lehto teki vuoden mittaisen sopimuksen TuTon kanssa. Hän suurimman osan kaudesta 2012–2013 joukkueen A-nuorissa, jotka voittivat Mestis-tason mestaruuden. Lehto pelasi TuTon Mestis-joukkueessa vain kolme ottelua ja kävi kauden aikana myös lainalla Suomi-sarjassa Salon Kiekkohaiden ja Kokkolan Hermeksen joukkueissa. Siirtotakajalla, tammikuun 2013 lopulla hän siirtyi loppukaudeksi Mestiksen nousijajoukkue HC Keski-Uusimaan riveihin.

Lehto palasi huhtikuussa 2013 try-outille TuToon. Hän jäi kuitenkin ilman jatkosopimusta ja jätti TuTon elokuussa 2013. Lehto jatkoi kaudella 2013–2014 uraansa II-divisioonajoukkue Kaarinan Kiekko-Pojissa, joiden paras maalintekijä hän oli 29 osumallaan. Lehto oli kauden päätteeksi nostamassa joukkuetta seuraavaksi kaudeksi Suomi-sarjaan. Sarjanousun myötä KaKiPo vaihtoi nimensä HC Indians Kaarinaksi kaudeksi 2014–2015.

### Maajoukkueura

Lehto on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | TuTo | A-I-div. | 7 | 5 | 1 | 6 | 2 | – | – | – | – | – |
| 2008–2009 | TuTo | A-I-div. | 12 | 2 | 4 | 6 | 6 | – | – | – | – | – |
|  | TuTo | Mestis | 5 | 0 | 0 | 0 | 4 | 6 | 0 | 0 | 0 | 0 |
| 2009–2010 | TPS | A-SM | 29 | 6 | 8 | 14 | 4 | – | – | – | – | – |
| 2010–2011 | TPS | A-SM | 34 | 20 | 13 | 33 | 60 | – | – | – | – | – |
| 2011–2012 | TPS | A-SM | 27 | 10 | 12 | 22 | 14 | – | – | – | – | – |
|  | TPS | SM-liiga | 3 | 1 | 0 | 1 | 0 | – | – | – | – | – |
| 2012–2013 | Kiekkohait | Suomi-sarja | 6 | 2 | 0 | 2 | 6 | – | – | – | – | – |
|  | Hermes | Suomi-sarja | 1 | 0 | 0 | 0 | 0 | – | – | – | – | – |
|  | TuTo | A-jr. Mestis | 21 | 10 | 17 | 27 | 14 | – | – | – | – | – |
|  | TuTo | Mestis | 3 | 1 | 0 | 1 | 0 | – | – | – | – | – |
|  | HCK | Mestis | 3 | 0 | 0 | 0 | 0 | – | – | – | – | – |
| 2013–2014 | KaKiPo | II-divisioona | 26 | 29 | 15 | 44 | 28 | – | – | – | – | – |
|  | KaKiPo | Suomi-sarja Q | 2 | 1 | 1 | 2 | 0 | – | – | – | – | – |
| 1 kausi | yhteensä | SM-liiga | 3 | 1 | 0 | 1 | 0 | – | – | – | – | – |
| 2 kautta | yhteensä | Mestis | 11 | 1 | 0 | 1 | 4 | 6 | 0 | 0 | 0 | 0 |

Lähteet
-------

* Johannes Lehto The Internet Hockey Databasessa (englanniksi)
* Johannes Lehto *Elite Prospects*. Everysport Media Group AB.  (englanniksi)

### Viitteet

1. ↑  hc-indians-kaarina | Johannes Lehto (Arkistoitu – Internet Archive)
2. ↑  Johannes Lehto Suomi-Sarjan maalipyssy?  14.8.2014. HC Indians Kaarina.  Arkistoitu 8.5.2015. Viitattu 22.9.2014.
3. ↑  Pöhö, Iiro: HCK:n pelaaja-arvioinnit 2012–2013: Ensimmäinen Mestis-kausi ei jäänyt viimeiseksi  8.4.2013. Jatkoaika.com. Viitattu 7.8.2013.
4. ↑  Johannes Lehto – Jatkoaika.com – Kaikki jääkiekosta
5. 1 2 3 4 5  Johannes Lehto *Elite Prospects*. Everysport Media Group AB.  (englanniksi)
6. ↑  Saloranta, Henri: Otteluraportti: Lukko – TPS 18.11.2011  18.11.2011. HC TPS. Viitattu 8.11.2011.
7. ↑  Tilastot - Liiga  18.11.2011. SM-liiga. Viitattu 19.11.2011.
8. ↑  TUTO löysi ykkössentterinsä  12.4.2012. Jatkoaika.com. Viitattu 29.8.2012.
9. ↑  HCK:lle jälleen hyökkääjäapuja  31.1.2013. Jatkoaika.com. Viitattu 7.8.2013.
10. ↑  TUTOlle jatkosopimuksia ja uusia tulokkaita  8.4.2013. Jatkoaika.com. Viitattu 7.8.2013.
11. ↑  Hyökkääjäkolmikolle lähtöpassit Turusta  19.8.2013. Jatkoaika.com. Viitattu 14.7.2014.